Miltä maine maistaa
Piirrän pilviin suoran suunnan
 varman väylän vesiin,
 lailla luojan luonnonvoiman
 murtaudun esiin!

 Niin mä lauloin lähteissäni,
 tähän nyt oon tullut,
 että kaikki katseleisi,
 hölmöt sekä hullut.

 Katselevat, kääntelevät,
 toitottavat: »tulkaa
 silmäilemään, selittämään,
 silittämään sulkaa!»

 Nyt en enään kysy muilta,
 miltä maine maistaa,
 nyt, kun kaikki kylän rakit
 housujani haistaa.

Kasperi Tanttu